Öll Vesturlandsliðin þrjú sem taka þátt í Lengjubikarnum í körfubolta eiga leik fyrir höndum í kvöld . Í Stykkishólmi fer fram hálfgerður tvíhöfði , þegar bæði kvenna - og karlalið Snæfells leika gegn liðum KR . Kvennaliðin leika fyrst og hefst leikur þeirra kl. 18 , en strax á eftir kl. 20 leika karlaliðin . Í Borgarnesi fá síðan Skallagrímsmenn Hamarsmenn frá Hveragerði í heimsókn kl. 19:15 . Öllum leikjum verða gerð skil í beinni tölfræðilýsingu á vef Körfuknattleikssambands Íslands .